Daniela Crudu, una dintre cele mai cunoscute vedete din România, a rămas alături de tatăl său, după despărțirea care a marcat-o cel mai tare. În vârstă de 34 de ani, fosta asistentă TV s-a făcut remarcată de-a lungul timpului prin râsul molipsitor pe care îl avea.
Fiind o fire mereu zâmbitoare și bine dispusă, bruneta a fost mai tot timpul în centrul atenției atunci când a apărut la TV. Chiar dacă a fost marcată de o despărțire dureroasă, Daniela Crudu a avut anul acesta parte și de momente de fericire, după ce a devenit mama unei fetițe.
Familia Danielei Crudu părea că este de nedespărțit până când, în iunie 2013, mama asistentei TV a intentat actele de divorț, proces finalizat în octombrie. După divorțul de tatăl Danielei, mama acesteia a decis să părăsească țara și să plece la muncă, în Italia.
"Procesul s-a finalizat de dimineață. Mama Danielei este în Italia, dar a trimis procură prin avocat. De dimineață a fost prezent la judecătorie doar Ion Crudu. Lucrurile au decurs fără probleme, pentru că ei s-au înțeles dinainte. Nu există partaj", declara pe atunci Daniela Crudu, scrie Cancan.
Fiica Danielei Crudu, Daiana Maria, a fost creștinată duminică, 20 august 2023. Părinții fetiței au organizat o adevărată petrecere, unde au fost prezente peste 160 de persoane, prin invitați fiind și prietenele Danielei: Mădălina Pamfile, Ana Maria Mocanu și Loredana Chivu.
"Sunt mult mai liniștită, gata! Au trecut emoțiile. Abia acum a început să plângă că s-a plictisit și e rochia asta incomodă, dar e bine, gata, m-am liniștit. Am avut emoții când a băgat-o în apă", spunea vedeta după eveniment.